কেদার রায়
বাঙ্গালায় আগ্রাসী মুঘল আক্রমণ প্রতিহত করে স্বাধীন সাম্রাজ্য প্রতিষ্ঠাকারী শাসকদের মধ্যে বারো ভুঁইয়াদের অন্যতম হলেন মহারাজ কেদারনাথ দেবরায় (১৫৬১-১৬০৩ খ্রি:) । সাম্রাজ্যবাদী মুঘল আক্রমণ প্রতিরোধ এবং মুঘল-রাজপুত জোট সৈন্য শক্তিকে চারটি বিধ্বংসী যুদ্ধে পরাজিত করার জন্য তিনি বিখ্যাত । এছাড়াও উপকূলীয় অঞ্চলে পর্তুগিজ ও আরাকানি মগ জলদস্যুদের দমন করে তিনি বাঙ্গালীদের রক্ষা করেন । তিনি পূর্ববঙ্গের বিস্তীর্ণ অঞ্চলে শাসন করেন, যার মধ্যে ঢাকা, বিক্রমপুর, কুমিল্লা, সিলেট, নোয়াখালী অন্যতম ।